De quin tema parla el text?
Eta de l'Ossa Menor (η Ursae Minoris) és un estel a la constel·lació de l'Ossa Menor. De magnitud aparent +4,95, s'hi troba a 97 anys llum del sistema solar. Se l'anomena de vegades Anwar al Farkadain, d'origen àrab, significa «el més brillant dels dos vedells», en contraposició a Alifa al Farkadain, «el més tènue dels dos vedells», denominació que rep l'estel ζ Ursae Minoris. Curiosament Alifa al Farkadain és més brillant que Anwar al Farkadain. Aquesta última és també coneguda pel nom d'Alasco.Anwar al Farkadain és una estrella nana blanc-groga de tipus espectral F5V —no gaire diferent del Sol— encara que més calent que ell, amb una temperatura de 6.400 k. La seva lluminositat, equivalent a 7,4 sols, és major del que caldria esperar per a un estel del seu tipus espectral i temperatura, cosa per la qual hom pensa que està propera a convertir-se en una subgegant, és a dir, un estel que ha finalitzat la combustió de l'hidrogen. Amb un diàmetre dues vegades major que el del Sol, la seva massa s'estima al voltant de 1,4 masses solars.A diferència del Sol, la velocitat de rotació del qual és de 2 km/s, Anwar al Farkaidan té una velocitat de rotació molt major, d'almenys 76 km/s, emprant menys de 1,4 dies a completar una volta, temps molt menor que el període de rotació solar d'aproximadament 27 dies.
El text tracta sobre objectes astronòmics.